Ceață densă în mai multe zone din județul Suceava. Polițiștii atrag atenția șoferilor să fie cu ochii în patru
La această oră, pe raza județului Suceava, în mai multe zone și pe mai multe segmente de drum se circulă în condiţii de ceaţă, fapt ce determină scăderea vizibilităţii la volan.
Pentru a nu fi implicaţi în producerea de accidente rutiere, facem câteva recomandări conducătorilor auto, privind circulaţia în condiţii de ceaţă:
– Să folosească luminile de ceaţă, precum şi sistemele de iluminare-semnalizare şi de climatizare-dezaburire, pentru a vedea şi a fi observaţi în trafic;
– Să reducă pe cât posibil viteza de deplasare;
– Să circule cu foarte mare atenţie, pentru a putea evita orice obstacol;
– Să evite pe cât posibil manevra depăşirii, iar dacă este necesar, să o realizeze numai după o asigurare temeinică;
– Să păstreze în mers o distanţă suficient de mare între autovehicule, pentru a putea opri în condiţii de siguranţă;
– Să manifeste permanent o conduită preventivă la volan.
În unele zone, în funcție de temperatura meteo, ceața poate fi asociată și cu fenomenul poleiului ceea ce duce la un risc rutier sporit.